אריה ורשל

אריה ורשל (באנגלית: Arieh Warshel; נולד ב-20 בנובמבר 1940) הוא פרופסור אמריקאי ישראלי לכימיה ולביוכימיה באוניברסיטת דרום קליפורניה, חתן פרס נובל לכימיה לשנת 2013 ביחד עם מרטין קרפלוס ומיכאל לויט, על "פיתוח מודלים מרובי-סקאלות (אנ') להבנת מערכות כימיות מורכבות". ורשל נולד בקיבוץ שדה נחום ב-1940. שירת בצה"ל כקצין קשר בחיל השריון והגיע לדרגת סרן. נלחם במלחמת ששת הימים ובמלחמת יום הכיפורים. ב-1966 קיבל בהצטיינות יתרה את התואר הראשון בכימיה בטכניון. את עבודת הגמר עשה בהנחיית ראובן פאונץ. את התואר השני ותואר דוקטור בכימיה פיזיקלית קיבל ממכון ויצמן למדע ב-1967 וב-1969 בהתאמה, כאשר במהלך לימודיו קיבל מלגת הצטיינות. נושא הדוקטורט "קרוב "שדה-כוח מתואם" של משטחי אנרגיה ואנליזת הספקטרום, המבנה והתכונות התרמודינמיות של מולקולות פוליאטומיות" בהנחיית שניאור ליפסון. בתקופה זו החל לשתף פעולה עם מיכאל לויט, לימים שותפו בזכייה בפרס נובל. עם סיום התואר עשה בתר-דוקטורט באוניברסיטת הרווארד. בשנים 1972–1976 שב למכון ויצמן. לאחר שלא קיבל קביעות, עבר בשנת 1976 למחלקה לכימיה באוניברסיטת דרום קליפורניה. מחקריו סייעו ליצירה של מודלים קוונטיים לחיזוי מבנה של חלבונים. משנת 2008 ורשל חבר בחברה המלכותית לכימיה. בשנת 2009 נבחר כחבר באקדמיה הלאומית למדעים של ארצות הברית. באוקטובר 2013 זכה בפרס נובל לכימיה, יחד עם מרטין קרפלוס ומיכאל לויט, על "פיתוח מודלים ממוחשבים (Multiscale modeling) להבנת מערכות כימיות מורכבות". הפרס הוענק לשלושת הזוכים בדצמבר 2013. את אשתו הכיר ורשל בשנה השלישית ללימודיו בטכניון. לזוג שתי בנות. מדיה וקבצים בנושא אריה ורשל בוויקישיתוף אבי בליזובסקי, ‏פרופ אריה ורשל, בוגר הטכניון ומכון ויצמן, זכה בפרס נובל לכימיה ביחד עם שניים מעמיתיו, באתר "הידען", 9 באוקטובר 2013 אבי בליזובסקי, ‏בלעדי: העבודה של זוכי פרס נובל לכימיה ובהם פרופ' אריה ורשל קשורה קשר הדוק למכון ויצמן, באתר "הידען", 9 באוקטובר 2013 איתי נבו, כשמחשבים וכימיה נפגשים בישראל, המאור הקטן, רשת ב', 9 באוקטובר 2013 דר. משה נחמני, ‏העברת הניסויים למרחב הממוחשב – הסבר פופולארי על המדע של זוכי נובל בכימיה לשנת 2013, באתר "הידען", 9 באוקטובר 2013 עידו אפרתי, פרופ' אריה ורשל: "אחרי הפרס, פתאום אנשים מקשיבים לך", באתר הארץ, 10 באוקטובר 2013 אבי בליזובסקי, ‏פרופ' אריה ורשל בריאיון לאתר הידען: "תמיד הסתפקתי בנוסחה הראשונה בספר, ואותה הכנסתי למחשב". חלק ראשון בסדרה, באתר "הידען", 8 בנובמבר 2013 אבי בליזובסקי, ‏החיבור בין פיסיקה קוונטית לכימיה אורגנית. חלק שני בראיון שנתן חתן פרס נובל פרופ' אריה ורשל, – מאמר שני בסדרה, באתר "הידען", 10 בנובמבר 2013 אבי בליזובסקי, ‏החלו אירועי שבוע הנובל: פרופ' ורשל לאתר הידען: כדי להצליח במדע צריך הכוונה מההורים וגננת טובה, באתר "הידען", 7 בדצמבר 2013 אריה ורשל: "יש לי גילוי כל שלושה חודשים", באתר ynet, 7 בפברואר 2014 אסף גולן, הנובליסט פרופ' וורשל: על ישראל לפעול נגד הקריאות להחרמתה, באתר nrg‏, 21 במאי 2014 עמוד באוניברסיטת דרום קליפורניה (באנגלית) עמוד קבוצת המחקר (באנגלית) הענקת תואר דוקטור לשם כבוד לפרופ' אריה ורשל, סרטון באתר יוטיוב אריה ורשל, באתר פרס נובל (באנגלית) אריה ורשל, באתר dblp אריה ורשל, באתר ResearchGate אריה ורשל, באתר אנציקלופדיה בריטניקה (באנגלית) מאמרים נבחרים: Warshel, Arieh, and Michael Levitt. "Theoretical studies of enzymic reactions: dielectric, electrostatic and steric stabilization of the carbonium ion in the reaction of lysozyme", Journal of molecular biology, 103.2 (1976): 227-249. Warshel, Arieh, and Stephen T. Russell. "Calculations of electrostatic interactions in biological systems and in solutions." Q. Rev. Biophys 17.3 (1984): 283-422. רשימת מקבלי התארים, דבר, 21 במאי 1970 מדרשת מכון וייצמן העניקה פרסי הצטיינות, מעריב, 18 באוגוסט 1969